cyanic-selkie/wikianc huggingface dataset:
HD 219134 b
Den HD 219134 b ass en Exoplanéit, dee ronn 21 Liichtjoer vun eiser Sonn ewech läit. Hie kreest ëm den Haaptreiestär HR 8832 (oder HD 219134) am Stärebild Cassiopeia. Et ass dee bannenzege vu véier – no aner Ënnersich sechs – bekannte Planéiten am Planéitesystem vum Stär.
Entdeckung
De Planéit gouf zesumme mat dräi weidere, ufanks am Kader vum Rocky Planet Search program mam Spektrograph HARPS-N um Telescopio Nazionale Galileo op La Palma duerch prezis Miessunge vun der Radialvitess vum Stär iwwer dräi Joer ewech nogewisen. Wéinst der stärnoer Bunn vum Planéit bestoung eng gewësse Warscheinlechkeet fir en Duerchgang vum HD 219134 b viru sengem Zentralstär.
Mam Spitzer-Weltraumteleskop vun der NASA ass et dann duerch Miessunge am Abrëll 2015 gelongen, tatsächlech den zousätzleche Nowäis vum Planéit mat der Transitmethod. D'Astronomenteam ëm de Fatemeh Motalebi vom Observatoire Genf huet den 30. Juli 2015 d'Entdeckung vum HD 219134 b an deenen dräi weidere Planéiten HR 8832 publizéiert. HD 219134 b ass dee bis elo sonnenoste Exoplanéit, dee mat der Transitmethod nogewise konnt ginn.
En zweet Astronomenteam ëm de Steven S. Vogt konnt onofhängeg de Planéit mat der Radialvitessmethod noweisen, mat Hëllef vun Observatioune mam Spektograph HIRES um Keck-Observatoire op Hawaii a mam Automated Planet Finder um Lick-Observatoire.
Eegenschaften
Den HD 219134 b kreest op kuerzer Distanz ëm säin Zentralstär. Hie brauch dofir nëmme ronn dräi Deeg fir en Ëmlaf. Seng Mindestmass ass ronn 4,46 Äerdmassen. De Radius vum Planéit konnt mat der Transitobservatioun zu ongeféier 1,6 Äerdradien bestëmmt ginn. Aus de Wäerter fir Mass a Radius huet sech eng Ofschätzung vun der Dicht vun ongeféier 5,89 g/cm3 erginn, woumat HD 219134 b e Gestengsplanéit muss sinn. D'Modellrechnung vum zweeten Entdeckerteam ëm de Vogt koum zu engem bal selwechtem Wäert bei der Ëmlafzäit, awer zu enger méi klenger Mindestmass vu ronn 3,8 Äerdmassen.
De Planéit gehéiert zu der Klass vun den Superäerden an ass vill ze no bei sengem Stär, als datt do nach liewensfrëndlech Bedéngunge sollte sinn. Op senger Uewerfläch si warscheinlech déi selwecht Temperature wéi op der Venus am Sonnesystem. Wéinst der héijer Temperatur an de Gravitatiounsawierkungen duerch de noe Stär ass d'Uewerfläch vum HD 219134 b méiglecherweis mat Vulkaner a Lava geformt.
Op Grond vun der Tatsaach, datt den HD 219134 b vun der Äerd aus gesinn virum HR 8832 laanschtzitt (wat d'Méiglechkeet zum Nowäis an zu der Erfuerschung senger méiglecherweis disponibler Atmosphär bitt), a senger relativ noer Distanz zu der Äerd ass de Planéit en interessant Fuerschungsobjet. In der Publikatioun vum Jet Propulsion Laboratory an der NASA ulässlech senger Entdeckung gouf den HD 219134 b souguer als "eng Aart Stee vu Rosetta fir d'Fuerschong vu Superäerde" bezeechent (a kind of Rosetta Stone for the study of super-Earths).
Böhm
Böhm ass een am däitschsproochege Raum (a ronderëm) geleefege Familljennumm.
Ënner de Leit mat deem Familljennumm sinn:
Tergnier
Tergnier ass eng Gemeng am franséischen Departement Aisne an der Regioun Hauts-de-France.
Spëtzmais
Vun de méi wéi 350 Aarten op der Welt liewen der eng 10 och a Mëtteleuropa.
Aarten déi och an Europa virkommen
(Auswiel)
Unetscha
Unetscha (op Russesch: Унеча) ass eng Stad am Oblast Brjansk am Zentralrussesche Federatiounskrees a Russland.
Robert Thill
Robert Thill ass den Numm vum:
Unetscha
Unetscha gouf am Joer 1885 gegrënnt. Den Numm kënnt vum Floss mat dem selwechten Numm.
Freddy unter fremden Sternen
Freddy unter fremden Sternen ass en däitsche Film vum Wolfgang Schleif aus dem Joer 1959.
Ëm wat geet et am Film?
De Freddy trëtt seng Ierfschaft a Kanada un…
Soss
De Film ass eng Suite vu Freddy, die Gitarre und das Meer
Delta IV
D'Rakéitefamill Delta IV stellt déi modernst Versioune vun zanter 1960 startenden Delta-Rakéiten duer. Delta IV entstoung am Kader vum EELV-Programm (Evolved Expendable Launch Vehicles) vun den USAF zu der Entwécklung vu modulare Rakéitentyppen, déi souwuel déi liicht Delta II, déi mëttelschwéier Atlas II an d'Atlas III wéi och déi schwéier Titan IV ersetze sollten. D'Delta-IV-Famill gouf vu Boeing entwéckelt a steet elo an direkter Konkurrenz zu där och am Kader vum EELV-Programm stoender Atlas-V-Rakéitefamill vu Lockheed Martin.
Bagat-en-Quercy
Bagat-en-Quercy ass eng franséisch Uertschaft a fréier Gemeng am Departement Lot, an der Regioun Occitanie.
Delta IV
Am Ament gi vu Boeing fënnef verschidde Versioune vun der Delta-IV-Rei ugebueden, véier dovun sinn an der Medium-Klass an eng ass d'Heavy-Variant. Den éischte Start vun enger Mediumvariant war den 20. November 2002 an den éischte Start vun der Heavyversioun war den 21. Dezember 2004.
Bagat-en-Quercy
Den 1. Januar 2019 huet Bagat-en-Quercy mat Saint-Daunès a Saint-Pantaléon fusionéiert fir déi nei Gemeng Barguelonne-en-Quercy ze bilden, an ass zanterhier eng delegéiert Gemeng vun der Gemeng Barguelonne.
Delta IV
Technik
D'Delta IV ass eng zweestufeg Rakéit, bei där béid Stufe mat der héichenergetescher Dreifstoffmëschung aus flëssegem Sauerstoff a flëssegem Waasserstoff (LOX/LH2) bedriwwe ginn. Si ass momentan och déi eenzeg Rakéit weltwäit, déi mat engem LOX/LH2-Haaptdreifwierk an der éischter Stuf ouni d'Hëllef vu Feststoffboosteren vun der Äerd ofhiewe kann (vgl. dozou am Géigesaz déi europäesch Ariane 5 an déi japanesch H-II). Berechnungen erginn souguer, datt déi éischt Stuf vun der Delta IV theoreetesch ouni d'Hëllef vun der zweeter Stuf eng kleng Notzlascht an eng Äerdëmlafbunn transportéiere kéint, a sou als en eestufegen Dréier dénge kënnt. Dat huet an der Praxis awer keng Bedeitung, well et onwirtschaftlech ass.
Hess
Hess ass een am däitschsproochege Raum (a ronderëm) geleefege Familljennumm.
Ënner de Leit mat deem Familljennumm sinn:
Delta IV
Haaptstuf
Déi éischt Stuf vun der Rakéit, der Common Booster Core (CBC), gouf, am Géigesaz zu alle fréieren Delta-Versiounen, komplett nei entwéckelt. Si bilt d'Grondlag fir all Delta-IV-Versiounen, woubäi déi schwéier Heavy-Variant gläich dräi CBCs notzt (méi dozou am Delta-IV-Heavy-Artikel). Den CBC ass 40,9 m héich mat engem Duerchmiesser vu 4,88 m an huet onbetankt e Gewiicht vun zirka 24,5 Tonnen. D'Stuf huet ënnen en Tank fir flëssege Waasserstoff, an uewen en Tank fir flëssege Sauerstoff a gëtt vun engem RS-68-Dreifwierk ugedriwwen.
Dat an der éischter Stuf vun der Delta-IV-Rakéit agesat RS-68-Dreifwierk gouf vun der US-Firma Rocketdyne entwéckelt. RS-68 entstoung mam Zil, d'Dreifwierk géigeniwwer dem Space-Shuttle-Haaptdreifwierk SSME erhiewlech ze vereinfachen, fir et méi gënschteg ze fabrizéieren. Dofir gouf op d'Effizienz vum Dreifwierk verzicht. Sou goufen z. B. méi gënschteg Fabrikatiounsmethode benotzt, an et gouf enge ablativ Killung (Kuckt och: ablatiivt Hëtzeschëld) vun der Schubdüs benotzt. Dowéinst ass d'Mass vum Dreifwierk geklommen, d'Fabrikatiounskäschte sinn awer drastesch gefall. D'Dreifwierk huet eng Mass vu 6.696 kg, an huet beim Start e spezifeschen Impuls vun 3.580 Ns/kg resp. 365 s (am Vakuum 4.022 Ns/kg resp. 410 s) an entwéckelt beim Ofhiewen e Schub vun 2.891 kN (am Vakuum 3.312 kN), woumat et dat stäerkst LOX/LH2-Dreifwierk weltwäit ass. D'Leeschtung vum Dreifwierk ka vu minimal 60 % bis op maximal 102 % vum Nominalschub gereegelt ginn. En RS-68 kascht zirka 14 Milliounen US-Dollar. Beim Dreifwierk handelt et sech ëm déi éischt Neientwécklung vun engem grousse Rakéitendreifwierkes an den USA zanter dem SSME virun iwwer 20 Joer.
Fir d'Verbesserung vun der Notzlaaschtkapazitéit kann déi éischt Stuf duerch méi GEM-60-Feststoffboostere verstäerkt ginn, déi eng vergréissert Versioun vun de GEM-46-Boostere vun der Delta III duerstellen. D'Boostere mat engem Gehäis aus Verbondwierkstoffer an engem Duerchmiesser vun 1,55 m gi bei Alliant Techsystems gebaut an hu beweeglech Schubdüsen, déi dem RS-68-Haaptdreifwierk bei der Steierung vun der Rakéit hëllefen. Den 29. Juni 2012 war fir d'éischt eng Rakéit mat de schubvergréisserten RS-68A-Dreifwierker an hiren CBCs gestart.
Uewerstuf
Déi zweet Stuf vun der Delta IV gouf haaptsächlech aus der Delta III iwwerholl a gëtt vun engem Dreifwierk RL-10B-2 vu Pratt & Whitney ugedriwwen. D'Dreifwierk produzéiert e Schub vun 110 kN, huet e spezifeschen Impuls vu 4.532 Ns/kg resp. 462 s an ass eng Variant vum RL-10-Dreifwierk vun der Centaur-Uewerstuf, dat zudeem och eng ausfuerbar Schubdüs huet. Doduerch léisst sech d'Stuf méi liicht an d'Rakéit integréieren, bitt awer trotzdeem no der Stufentrennung an uschléissendem Ausfueren vun der Düs op déi voll Längt eng gréisser Leeschtungsfäegkeet. D'Schubdüs déi aus Kuelestofffaser-Verbondwierkstoffer besteet, gëtt bei SEP a Frankräich fabrizéiert. D'Stuf ënnerscheet sech vun der Centaur och duduerch, datt hir Tanken d'Stabilitéit och ouni eng Drockbeopschloung beleeën, wat bei der Centaur net de Fall ass. D'Stuf ass fir all Versioune vun der Rakéitefamill praktesch identesch an ënnerscheet sech nëmmen am Duerchmiesser an an der Dreifstoffkapazitéit. Sou gëtt et déi kleng Stuf mat 4 m Duerchmiesser, 20.410 kg Dreifstoffzouluedung an ongeféier 850 s total Brennzäit souwéi déi méi grouss Stuf, där hire Sauerstofftank ëm ronn 0,5 m verlängert ass an déi e Waasserstofftank mat engem Duerchmiesser vu 5 m huet. Déi Variant vun der Stuf kann 27.200 kg Dreifstoff ophuelen an erlaabt eng total Brennzäit vun iwwer 1125 s.
Notzlaaschtverkleedungen
D'Delta IV Medium an d'Delta IV Medium+ (4,2) benotzen eng Notzlaaschtverkleedung mat 4 Meter Duerchmiesser aus Verbondmaterialien. Si ass 11,75 m héich, vun deene 6,93 m de volle baussenzegen Duerchmiesser vu 4 m hunn. Am zylindreschen Deel huet si 3,75 m bannenzegen Duerchmiesser. De Rescht vun der Längt besteet aus der kegelfërmeger Spëtzt.
D'Delta IV Medium+ (5,2) an d'Delta IV Medium+ (5,4) benotzen eng Notzlaaschtverkleedung mat 5 Meter Duerchmiesser aus Verbondmaterialien. Si ass 14,34 m héich, vun deenen 8,32 m de volle baussenzegen Duerchmiesser vu 5 m hunn. Am zylindreschen Deel huet si 4,57 m bannenzegen Duerchmiesser. De Rescht vun der Längt besteet aus der kegelfërmeger Spëtzt.
Duebelstartfäegkeet
D'Delta IV soll vun 2018 un och Starte mat zwou Haaptnotzlaaschte gläichzäiteg maache kënnen.
Infrastruktur
Startkomplexer fir d'Delta IV sinn souwuel op der Cape Canaveral AFS wéi och op der Vandenberg AFB disponibel. Zu Cape Canaveral gëtt d'Rakéit an Orbitte mat schréie Wénkele vun 42° bis 110° vun der Ramp LC-37B gestart, déi schonn an den 1960er fir onbemannt Saturn I- a Saturn-IB-Starte gebraucht goufen. Zu Vandenberg start d'Rakéit vum Startkomplex SLC-6, dee fréier fir Starte vum MOL-Programm opgeriicht gouf a spéider sollt d'Startramp fir de Space Shuttle ginn. Vu Vandenberg aus si Bunnschréie vun 151° bis 210° disponibel. Den Zesummebau an d'Virbereedung vun der Rakéit ginn horizontal an enger Montagehall (HIF – Horizontal Integration Facility) gemaaach. Virum Start gëtt si mat Hëllef vum FPE (Fixed Pad Erector) op der Startramp vertikal opgeriicht. D'Montage vun de Feststoffboosteren an der Notzlaascht geschitt vertikal op der Startramp. D'Rakéit gëtt am Alabama fabrizéiert a mam Schëff Delta Mariner op d'Startplaz transportéiert.
De 25. Juni 2003 gouf bekannt, datt Boeing Abléck a vertraulech Akte vu senge Konkurrenten Lockheed Martin hat an hir Präiskalkulatioun kannt huet. Als Folleg krut Boeing am Juli 2003 vun 20 scho bestallte Flich der siwen entzunn déi du Lockheed Martin zougesprach goufen. Och war d'Virrecht entfall, als eenzeg Firma vu Vandenberg aus Satellitten an den Orbit ze bréngen.
Gestrachen Delta-IV-Small-Versiounen
Ufanks war och eng Small-Rei geplangt, déi eng CBC-Éischtstuf mam RS-68-Dreifwierk an als zweet Stuf d'Delta K vun der Delta II-Rakéit benotze sollt. Nieft dëser éischter Versioun sollt et och nach eng zweet Small-Versioun mat enger zousätzlecher Star-48B-Drëttstuf ginn. Dës sollt no de Pläng 2200 kg an d'Geostationär Transferbunn oder 1860 kg op Fluchtvitess brénge kënnen. Béid Versioune goufen awer gestrach.
Delta IV Medium
Eng Delta IV vun der Medium-Rei besteet aus enger CBC-Éischtstuf mam RS-68-Dreifwierk an der zweeter Stuf mam RL-10B2-Dreifwierk. Dobäi ginn an Ofhängegkeet vun der Notzlaascht, déi transportéiert soll ginn, verschidden Notzlaaschtverkleedunge gebraucht. Ausserdeem kënne fir d'Vergréisserung vun der Notzlaaschtkapazitéit kleng Feststoffboosteren (GEM-60) un d'éischt Stuf vun der Rakéit ugemaach ginn. Duerch d'Variatioune vun de Notzlaaschtverkleedungen a vun der Zuel vun de Feststoffboosteren entstinn am Ganze véier verschidde Medium-Versiounen, mat deenen Notzlaaschte vun ënnerschiddlecher Mass an Duerchmiesser flexibel gestart kënne ginn.
Déi eenzel Versioune vun der Medium-Rei sinn:
Delta IV Heavy
Fir schwéier Spionagesatellitten ze starten an dobäi déi deier Titan-IV-Rakéit z'ersetzen, sollt eng Schwéiertransportvariant vun der Delta IV, bekannt ënner der Bezeechnung Delta IV Heavy, entwéckelt ginn. Si sollt relativ gënschteg hierzestellen an ze bedreiwe sinn souwéi eng héich Zouverlässegkeet hunn, fir déi bis zu 1 Milliarden Dollar deier Militärsatellitte starten ze kënnen.
Technik
D'Delta IV Heavy besteet aus dräi CBCs, woubäi een CBC d'Zentralstuf bilt an déi aner zwou riets a lénks dovu festgemaach sinn. Déi zweet Stuf gëtt vun engem RL-10B2-Dreifwierk ugedriwwen an dréit eng Notzlaaschtverkleedung mat 5 m Duerchmiesser. Beim Start ginn allen dräi CBCs gläichzäiteg gezünnt, woubäi d'Rakéit ganz lues opklëmmt an zirka 10 Sekonne braucht, fir de Starttuerm ze passéieren. No kuerzer Zäit gëtt d'RS-68-Dreifwierk vun der Zentralstuf op 60 % vum Schub reduzéiert, wougéint d'Dreifwierker vun de béiden zousätzlechen CBCs mat 102 % vum Schub weiderschaffen. Domat gëtt erreecht, datt den Dreifstoff vun den zousätzlechen CBCs méi séier zu Enn geet, sou datt si no zirka 4 Minutte Fluch eidel sinn an ofgeworf kënne ginn. Dono gëtt d'Notzlaascht vun der Zentralstuf nees acceleréiert, bis och si komplett ausgebrannt ass. Uschléissend iwwerhëlt déi zweet Stuf d'Acceleratioun, fir d'Notzlaascht op d'Zilëmlafbunn ze bréngen.
D'Delta IV Heavy ass 71 m héich an huet e Gewiicht beim Start vu 717 t. Hir dräi gebëndelt CBCs entwéckele en totale Schub vun 8.847 kN. D'Notzlaaschtkapazitéit gëtt mat 23.000 kg fir eng niddreg Ëmlafbunn a mat 13.130 kg fir e Geotransfer-Orbit uginn. Mat de schubgesteigerten RS-68A-Dreifwierker klëmmt d'Notzlaaschtkapazitéit an de GTO weider op 14.560 kg. D'Delta IV Heavy mam alen RS-68 bréngt ongeféier 10.000 kg op eng Moundtransferbunn an zirka 8000 kg op eng Marstransferbunn. Domat ass Delta IV Heavy mat de neien RS-68A-Dreifwierker déi am Ament zweetstäerksten US-Rakéit, wou am Asaz steet (d'Moundrakéit Saturn V war vill méi schwéier a méi staark, gëtt awer net méi fabrizéiert) an iwwertrëfft an hire Leeschtungsdaten souwuel déi neiste Europa-Rakéit Ariane 5 ECA wéi och de russesche Schwéierlaaschtdréier Proton-M. Déi an Erprouwung gesate Falcon Heavy bitt dogéint mat 26.700 kg eng méi héich GTO-Notzlaaschtkapazitéit wéi d'Delta IV Heavy mat RS-68, genee wéi déi zukünfteg Angara-A5 mat 24.500 kg.
Notzlaaschtverkleedungen
D'Verbondnotzlaadchtverkleedung ass knapps 19,1 m héich, vun deenen 13,07 m de volle bausenzegen Duerchmiesser vu 5 m huet. Am zylindreschen Deel huet si 4,57 m bannenzegen Duerchmiesser. De Rescht vun der Längt besteet aus der Sëtzt vun der Rakeit.
D'Metallnotzlaaschtverkleedung ass 19,81 m héich, vun deenen 13,76 m de volle baussenzegen Duerchmiesser vum 5 m huet. Am zylindreschen Deel huet si 4,57 m bannenzegen Duerchmiesser. De Rescht vun der Längt besteet aus azs der Spëtzt a Form vun engem uewen ofgerënnten Duebelkegel. Dës Notzlaaschtverkleedung huet sech beim Ofworf gespléck.
Duebelstartfäegkeet
Wéi schonn uewe beschriwwe soll d'Delta IV vun 2018 un och Starte mat zwou Haaptnotzlaaschte gläichzäiteg maache kënnen.
Éischte Fluch
Den éischte Start vun der Delta IV Heavy war den 21. Dezember 2004, 21:50 UTC zu Cape Canaveral, woubäi sech nëmmen eng 6 Tonne schwéier Satellittenattrapp souwéi zwéi vu Studente gebaut "Testsatellitten" vu jee 15 kg u Bord waren. Well Boeing fir den éischte Start keen zuelende Ckient fanne konnt, hat d'USAF den éischten Teststart vun der Rakéit fir eng Zomm, déi ongeféier tëscht 140 an 170 Milliounen Dollar louch, kaf. De Start war awer net wéi geplangt verlaf: Souwuel déi béid Boostere wéi och d'Zentralstuf haten hir Dreifwierker eppes ze fréi ofgeschalt, sou datt d'Notzlaascht an enger ze niddreger Ëmlafbunn ausgesat gouf. Als Grond gouf nodréiglech d'Bildung vu Blosen duerch Kavitatioun am Sauerstofftank identifizéiert, wouduerch d'Dreifstoffsensoren virzäiteg gemellt haten, datt d'Tanken eidel wären. Trotzdeem hat Boeing den éischte Start als Erfolleg ugesinn, well all d'Phase vum Fluch erfolgräich getest goufen.
Weiderentwécklung
Well de Satellittestartemaart sech eng zäitlaang lues entwéckelt hat, goufen d'Starte fir kommerziell Notzlaaschte vun den Delta-IV-Medium- an -Heavy-Variante gedeckt. Besonnesch d'Delta IV Heavy ass sou staark a sou deier, datt fir si keng kommerziell Notzlaaschten um Maart méi ze fanne sinn, sou datt si nëmme fir Starte vu schwéiere Spionagesatellitte benotzt ka ginn. Mëttlerweile bitt Boeing d'Delta IV net um kommerzielle Maart un, mä konzentréiert sech op déi lukrativ Regierungsopträg. Am Joer 2005 hu sech Boeing a Lockheed Martin zu der kollektiver Entreprise United Launch Alliance (ULA) zesummegeschloss. ULA ass haaptsächlech fir Startopträg vun der US-Regierung aktiv. Bis zu der Zertifizéierung vun der Falcon 9 war ULA an dësem Beräich praktesch Monopolist, well all Ausschreiwunge vun der US-Regierung fir Satellittentransport d'Bedéngung haten, datt déit liewerend Entreprise an den USA sëtze muss. Aner Ubidder an den USA hate keng Rakéiten, déi sou grouss Notzlaaschten transportéiere kënnen. Als Folleg hu sech d'Startpräisser fir déi nächst Bestellung bal verduebelt, an d'Käschte fir den EELV-Programm sinn ëm 14,44 Milliarden US-Dollar geklomm.
Ausbléck
D'Delta IV soll 2019 hire leschte Fluch maachen, wärend d'Delta IV Heavy nach fir weider Jore gebaut gëtt. Béid solle vun der neier Vulcan ofgeléist ginn.
Signy-Montlibert
Signy-Montlibert ass eng franséisch Gemeng an den Ardennen an der Regioun Grand Est.
Etienne Schneider
Den Etienne Schneider, gebuer den 29. Januar 1971 zu Diddeleng, ass e lëtzebuergeschen Ekonomist a Politiker (LSAP). Hie war vun 2012 bis 2013 Wirtschafts- an Aussenhandelsminister an der Regierung Juncker-Asselborn II, vun 2013 bis 2018 Vizepremierminister, Wirtschaftsminister, Minister fir bannenzeg Sécherheet a Verdeedegungsminister an der Regierung Bettel-Schneider, a vun 2018 bis 2020 Vize-Premierminister, Minister fir Wirtschaft a Minister fir Gesondheet an der Regierung Bettel-Schneider-Braz. 2020 gouf hie Member vum Conseil d'Administration vu BeSix a vun ArcelorMittal.
Berufflech Carrière
Den Etienne Schneider huet no senger 13e technique op der ICHEC Brussels Management School vum Institut catholique des hautes études commerciales zu Bréissel Ekonomie studéiert (licencié en sciences commerciales et financières) an op der Greenwich University zu London e Master gemaach.
No sengem Studium war hie wëssenschaftlechen Assistent am Europaparlament (1994-1995), huet dunn am Sekretariat vun der LSAP Chamberfraktioun geschafft (1995-1996) ier hien als Chargé de mission fir den Ausseministère bei d'NATO op Bréissel gewiesselt huet (1997). Mat 26 Joer ass den Etienne Schneider Enn 1997 ënner dem Fraktiounspresident Jeannot Krecké Fraktiounssekretär vun der LSAP ginn.
No siwe Joer op där Plaz huet den Etienne Schneider no de Wale vun 2004, wéi de Jeannot Krecké Wirtschaftsminister gouf, an de Wirtschaftsministère gewiesselt, wou hie Conseiller de Gouvernement 1re classe gouf an d'Energie- an e-Commerce-Generaldirektioun iwwerholl huet. An där Funktioun war hie Member vum Verwaltungsrot vun der Cegedel ginn. Am Joer 2006 huet hien d'Presidence vum Verwaltungsrot vun Cegedel-Net iwwerholl. Schonn 2005 war hie President vum Verwaltungsrot vun der SEO ginn. No der Fusioun aus där d'Enovos ervirgaangen ass, ass hien 2009 President vum Verwaltungsrot vun Enovos International S.A. ginn. Hie war dat bis datt e Minister gouf.
Kate Winslet
D'Kate Elizabeth Winslet, CBE, gebuer de 5. Oktober 1975 zu Reading, Berkshire, ass eng brittesch Schauspillerin a Sängerin.
Etienne Schneider
Politesch Carrière
Vun 1995 bis Abrëll 2010 war den Etienne Schneider fir d'LSAP Member vum Gemengerot an duerno Schäffe vu Käl. No senger Demissioun aus beruffleche Grënn ass hie vun Téiteng an d'Stad geplënnert.
Kate Winslet
No éischten Haaptrollen ë. a. am Peter Jackson sengem Film Heavenly Creatures (1994) an am Ang Lee senger Verfilmung vun der Jane Austen hirem Sense and Sensibility gouf si weltbekannt duerch hir Roll vun der Rose am James Cameron sengem Filmdrama Titanic, deen zweet-erfollegräichste Film vun allen Zäiten. Fir hir Interpretatioun vun der Hanna Schmitz an der Verfilmung vum Bernhard Schlink senger Erzielung Der Vorleser, The Reader vum Stephen Daldry, krut si 2009 den Oscar fir déi beschte weiblech Haaptroll.
Etienne Schneider
Politesch Carrière
Den Etienne Schneider gouf den 28. November 2011 vum LSAP-Generalrot zum Nofollger vum Jeannot Krecké als Wirtschaftsminister designéiert. De Krecké war den 1. Februar 2012 zeréckgetrueden. E gouf den 31. Januar 2012 vereedegt an huet seng Funktioun deen Dag drop iwwerholl.
Kate Winslet
2001 hat si e grousse Succès mam Lidd What If, dat Deel vum Soundtrack vum Animatiounsfilm Christmas Carol: The Movie war.
Etienne Schneider
Politesch Carrière
Bei de virgezunne Chamberwalen 2013 war den Etienne Schneider Spëtzekandidat vun der LSAP a gouf an d'Chamber gewielt. Hien huet dunn op säi Mandat verzicht, fir Vizepremierminister, Aussenhandels- a Wirtschaftsminister, Minister fir Mëttelstand an Tourismus a Minister vun der Force publique an der Regierung Bettel-Schneider ze ginn. Bei de Chamberwale vum 14. Oktober 2018 gouf hien erëmgewielt, ma huet op en Neits op säi Chambermandat verzicht, fir an der Regierung Bettel-Schneider-Braz, déi aus enger Koalitioun vun deene selwechte Parteie wéi déi virdru besteet, nees Vizepremierminister a Wirtschaftsminister, sou wéi och, als Neierung, Minister fir Gesondheet.
Den 23. Dezember 2019 huet hie bekannt gemaach, op de 4. Februar 2020 wëllen aus der Regierung zeréckzetrieden.
Zanterhier sëtzt hien am Verwaltungsrot vun ArcelorMittal a vun der Baufirma BeSix.
Den Etienne Schneider gouf duerch den Arrêté grand-ducal vum 29. Juli 2020 Member vum consultative Conseil iwwer Weltraum-Ressourcen. De Wirtschaftsministère huet betount, hie géif dee Poste benevole iwwerhuelen.
Nelson
Nelson ass een am engleschsproochege Raum geleefege Vir- a Familljennumm.
Ënner de Leit mat deem Numm sinn:
Colette
D'Colette, fir richteg Sidonie-Gabrielle Claudine Colette, gebuer den 28. Januar 1873 zu Saint-Sauveur-en-Puisaye am Departement Yonne, a gestuerwen den 3. August 1954 zu Paräis, war eng franséisch Schrëftstellerin, déi fir hir Romaner bekannt ass, an deenen dacks Fraen an hir Erliefnesser am Mëttelpunkt stinn. Si war ausserdeem Varietéartistin a Journalistin.
Si hat fréi Succès mat der "Claudine"-Serie, enger Rëtsch Erzielungen: Claudine à l'école, Claudine à Paris, Claudine en ménage a Claudine s'en va (1896-1903), déi se awer ënner dem Pseudonym vun hirem deemolege Mann, "Willy", erausbruecht huet. Nodeems se vun deem gescheet gouf, huet si Coursen a Pantomime geholl an ass vun 1906-1912 a „Mimodramen“ a Varieté-Theateren opgetrueden.
1909 koum hiren autobiographesche Roman La Vagabonde eraus, mat deem se sech als Schrëftstellerin en Numm gemaach huet. Zousätzlech hat si laang an der Dageszeitung Le Matin eng reegelméisseg Rubrik. 1913 schrouf se L'Envers du music-hall, 1919 Mitsou, ou comment l'esprit vient aux filles. Dat Joer drop koum mat Chéri hire bekanntste Roman eraus. 1923 huet se, fir d'éischt ënnert dem (Hallef)pseudonym "Colette", Le Blé en herbe erausbruecht. E grousse Succès hat se mat dem Feuilleton-Roman Gigi, deen 1944 als Buch erauskoum (an deen 1958 als Musical verfilmt gouf).
D'Colette war déi éischt weiblech Presidentin vun der Académie Goncourt a krut als éischt Fra a Frankräich e Staatsbegriefnes. Se läit um Kierfecht Père-Lachaise begruewen.
Wierker (Auswiel)
Posthum:
Pontevedra
Pontevedra ass eng Stad am Nordweste vu Spuenien. Si läit an der autonomer Regioun Galicien an an der Provënz Pontevedra.
Souvenirs perdus
Souvenirs perdus ass e franséischen Episodefilm vum Christian-Jaque aus dem Joer 1950.
Joe's Bridge
Joe's Bridge ass de Spëtznumm vun der Bréck N°9 iwwer de Kanal Bocholt-Herentals an der Gemeng Lommel an der Uertschaft Barrier. Iwwer d'Bréck féiert d'N715 déi do Luikersteenweg heescht.
D'Bréck krut hiren Numm vun de britteschen Truppen am September 1944. Si war d'Sprangbriet vun der alliéierter Buedemoffensiv mam Numm Operatioun Market Garden
D'Bréck gouf den 10. September 1944 vun den Irish Guards ënner dem Kommando vun de Lieutenant-Colonellen J.O.E. Vandeleur an G.A.M. Vandeleur (zwéi Kosengen) an enger Blëtzaktioun eruewert. Et war eng kombinéiert Infanterie a Panzer Aktioun déi duerch Artilleriefeier vun engem Fabrécksterrain aus, net wäit dovun ënnerstëtzt gouf. D'Wehrmacht hat deem just zwee 88 mm Geschëtzer entgéint ze setzen. Durch déi Eruewerung waren déi däitsch Truppen zu Hechtel deelweis agekesselt ginn, a se konnte sech nëmme mat ville Verloschter aus dem Stëbs maachen. E puer Deeg laang hunn déi Däitsch probéiert d'Bréck zeréck z'erueweren, wat en awer net gelongen ass. Déi brittesch Verloschter bei där Aktioun waren net grouss. Zu Lommel um Kierfecht gëtt et nëmmen ee Graf vun engem britteschen Zaldot, anerer sinn zu Arnhem an zu Oosterbeek begruewen.
D'Irish Guards hunn der Bréck den Numm Joe's Bridge ginn, no den Initiale vun hirem Kommandant John Ormsby Evelyn Vandeleur.
Bis op de Bréckekapp Joe's Bridge konnt d'Wehrmacht hir Positiounen am Norde vum Kanal nach bis de 17. September halen. Deen Dag huet de Feldmarschall Montgomery seng Offensiv lancéiert an d'Truppe sinn iwwer d'Bréck an Direktioun vun den hollännesche Stied Valkenswaard an Eindhoven weidermarschéiert.
Déi haiteg Bréck ass déi drëtt Bréck op der Plaz. Déi éischt haten d'Belsch am Ufank vum Krich gesprengt. Déi Bréck déi vun den Irish Guards eruewert gouf, war eng hëlze Bréck déi d'Besatzer opgeriicht haten. Um Uwänner vum Kanal nieft der Bréck steet en Informatiounspanneau deen iwwer d'Operatioun Market Garden renséignéiert. Et steet och e klengt Monument do dat un déi brittesch Truppen an hire Kommandant erënnert. Et ass och den Ausgankspunkt vun engem ronn 200 km laange Wanderwee den Airbornepad Market Garden dee vu Lommel op der Streck vun der alliéierter Befreiung, bis op Arnhem féiert.
Universidad del Bío-Bío
D'Universitéit Bío-Bío (spuenesch: Universidad del Bío-Bío), kuerz UBB, ass eng staatlech Universitéit an der chileenescher Stad Concepción. D'Universitéit gouf am Joer 1947 als Universidad Técnica del Estado (UTE) gegrënnt, ënner där hirem Daach all d'technesch Fakultéite vum Land regruppéiert waren. 1980 ass am Kader vun enger landeswäiter Universitéitsreform aus dem Campus d'Universitéit Bío-Bío ginn.
D'Universitéit Bío-Bío koum op der Ranglëscht vun AméricaEconomía 2012 op déi 17. Plaz am Chile an an de QS World University Rankings 2013 op déi 151. Plaz a Latäinamerika.
2011 waren do 10.000 Studenten ageschriwwen. Rekter ass zënter 2006 den Architekt Héctor Gaete Feres.
Ally (Cantal)
Ally ass eng Gemeng am franséischen Departement Cantal an der Regioun Auvergne-Rhône-Alpes.
Schandeler
Schandeler ass de Familljennumm vun ë. a. follgende Persounen:
Schnadt
Schnadt ass de Familljennumm vun ë. a. follgende Persounen:
Michelle
Ënner de Leit mat deem Virnumm sinn:
Oekozenter Pafendall
Den Oekozenter Pafendall ass en Ëmwelt-Déngschtleeschtungszenter am Déngscht vum Bierger, der Ëmwelt an der Gesellschaft, deen op eng Initiativ vum Mouvement écologique zeréckzeféieren ass. Den Zenter steet am Déngscht vun der nohalteger Entwécklung zu Lëtzebuerg. E bitt eng breet Palette vu Berodungsdéngschter un, lancéiert innovativ Projeten, an ass aktiv an der Weiderbildung. En huet säi Sëtz an der rue Vauban am Pafendall an der Stad Lëtzebuerg.
Dréier vum Oekozenter ass de Veräin Oeko-Zenter Lëtzebuerg A.s.b.l., deen d'Gebai am Kader vun enger Konventioun mat der Stad Lëtzebuerg lount.
Den Oekozenter Pafendall ass zënter Mëtt 2014 an engem neie Passivgebai aus Holz ënnerbruecht, an deem nieft Büroen d'Mediathéik Oekobib, Konferenzraim an de Bistro Oekosoph sinn.
Den Oekozenter Pafendall ass de Sëtz vu follgenden Organisatiounen, gréisstendeels ONGen am Beräich vun der nohalteger Entwécklung:
Les violons du bal
Les violons du bal ass e franséische Film vum Michel Drach aus dem Joer 1974.
NGC 1783
Den NGC 1783 ass e Kugelstärekoup am Stärebild Dorado um südleche Stärenhimmel. De Koup ass ee vun de gréissten an der Grousser Magellanscher Wollek a gehéiert mat 1,4 Milliarde Joer zu de jéngste Vertrieder vu senger Klass.
Den Objet gouf am Joer 1835 vum Astronom John Herschel mat engem 18,7-Zoll-Teleskop entdeckt.
(1489) Attila
Den (1489) Attila ass en Asteroid vun der Haaptceinture.
Hie gouf den 12. Abrëll 1939 vum ungareschen Astronom György Kulin um Konkoly-Observatoire zu Budapest entdeckt.
Den Numm vum Asteroid soll un den Hunnekinnek Attila erënneren.
Pontifícia Universidade Católica de Minas Gerais
D'Pontifícia Universidade Católica de Minas Gerais (PUC-MG) ass d'Universitéit vun der Stad Belo Horizonte am brasilianesche Bundesstaat Minas Gerais. ,
Riserad
E Riserad ass eng Kiermesattraktioun. Et ass e grousst Rad, dat sech ëm eng horizontal Achs dréint, a wouru Stillercher, Gondelen oder Kabinne festgemaach sinn, an déi d'Leit sech kënne sëtzen.
Op Englesch heescht et Ferris wheel no sengem Erfinder, dem George Washington Gale Ferris, Jr..
Et gëtt och Riserieder, déi permanent installéiert sinn, wourënner:
Saint-Bonnet-de-Salers
Saint-Bonnet-de-Salers ass eng Gemeng am franséischen Departement Cantal an der Regioun Auvergne-Rhône-Alpes.
Falciano
Falciano ass eng kleng Uertschaft (Curazia) an der san-marineesescher Gemeng (Castello) Serravalle.
Se läit am Nordoste vu Serravalle an ass eng vun den aacht Uertschaften an der Gemeng.
Heinz Drache
Den Heinz Drache gebuer den 9. Februar 1923 zu Essen a gestuerwen den 3. Abrëll 2002 zu Berlin war en däitsche Schauspiller.
Bekannt ass den Heinz Drache an den 1960er Jore ginn duerch seng Rollen an den Edgar Wallace Filmer
Saint-Daunès
Saint-Daunès ass eng franséisch Uertschaft a fréier Gemeng am Departement Lot, an der Regioun Occitanie.
Two and a Half Men
Two and a Half Men ass eng amerikanesch Sitcom, déi vum 22. September 2003 bis zum 19. Februar 2015 um amerikanesche Sender CBS gelaf ass.
Saint-Daunès
Den 1. Januar 2019 huet Saint-Daunès mat Bagat-en-Quercy a Saint-Pantaléon fusionéiert fir déi nei Gemeng Barguelonne-en-Quercy ze bilden, an ass zanterhier eng delegéiert Gemeng vun der Gemeng Barguelonne.
Gëff eens
Gëff eens ass e lëtzebuergesche Kuerzfilm vum Eric Lamhène. E koum den 1. Abrëll 2013 an de Kino.
Ëm wat geet et am Film?
Den Noah an de Baba si Kolleegen. Enges Daags leeft de Baba viru sengem gewalttätege Papp fort a verstoppt sech beim Noah. Wéi de Papp op eemol opdaucht, maache si sech zesummen aus dem Stëbs...
Two and a Half Men
Synopsis
Den erfollegräichen Jingle-Komponist Charlie Harper genéisst säi Liewen a sengem Strandhaus zu Malibu. Du plënnert awer de scheien a gescheete Brudder Alan, deen Chiropraktiker ass, mat sengem Bouf an d'Strandhaus. Deenen zwéi Bridder fällt d'Zesummeliewen net ëmmer einfach, se musse sech awer arrangéieren. Wéi den Charlie zou Paräis stierft, keeft den onbekannten Internet-Milliardär Walden Schmidt d'Strandhaus a plënnert beim Alan an Jake eran.
Gëff eens
Soss
D'Geschicht vum Film baséiert op Tatsaachen an um Dréibuch Gëff eens domadden, ech gin et och (sic). Dat hat de Concours "Crème Fraîche" gewonnen, dee vum SNJ a vum CNA am Kader vum Discovery Zone Luxembourg City Film Festival am Joer 2012 organiséiert gouf.
Two and a Half Men
Handlung
<!--
Gëff eens
Soss
Am Kuerzfilm ass en Extrait aus dem Lidd De Kueb vun De Läb ze héieren.
Two and a Half Men
Staffel 9
Nodeems Charlie zou Paräis ënner mysteriösen Ëmstann ëm d‘Liewe komm ass, dréit sech alles virdéicht ëm Alan, deen den Internet-Millardär Walden Schmidt d‘Liewe rett. Hie wollt sech nodeems sech seng Fra vun him getrennt huet, am Mier erdrénke goen. Nodeems Alan an Walden an enger Bar waren, beschléisst Walden, dat Strandhaus zu Malibu ze kafen. Als éischt zitt Berta an d‘Strandhaus, well Walden decidéiert huet, sie als Haushälterin ze behalen. Alan plënnert kuerz bei seng Mamm, iwwerried awer Walden —bis hien en eegend Doheem fënnt— bei hien ze plënneren. Kuerz Zäit drop geet Berta erëm an hiert Doheem, an Alan kann a säin aalt Zëmmer. Walden biet Alan, net fort ze plënneren, well hien ee braucht, deem e ka vertrauen. Als Charlies Exfrëndin Courtney zeréckkënnt, a probéiert Walden, ëm vill Suen ze bedréien, schützt Alan hien virun dësem Feeler, an déi zwee gi Kolleegen. Waldens Exfra Bridget well sech vun him scheede loossen, obwuel Walden, Bridget ëmmernach gär huet. Am Laf vun der Staffel léiert Walden Zoey kennen, an sie plënnert bei Walden. An der leschter Episod verléisst Jake säin Doheem an geet an d‘Arméi.
Staffel 10
Bei engem romanteschen Dinner an der éischter Episod, well Walden, Zoey, bestueden wat sie awer rufuséiert. Kuerz Zäit drop begënnt Walden eng Bezéiung mat Rose, déi hien awer ofbrécht, nodeems sie bei him anzéie well. Jake, deen weiterhi beim Militär ass, léiert Missi kennen, déi fir ee Weekend am Haus vu Walden wunnt, well Walden de Papp vum Missi kennt. Jake a Missi hunn eng kuerz Affär. Walden léiert no der Trennung vu Zoey, Kate kennen, déi hien mat sengem „Alten Ego“ Sam Wilson virstellt. Nodeems sie d‘Wourecht gesot krut a weess, datt hien net Sam Wilson heescht, trennt sie sech vun him. Lyndsey clôturéiert hier Bezéiung mat Alan, well sie en anere Mann kennegeléiert huet. Um Enn vun der Staffel gëtt Jake bei eng Militärbasis no Japan geschéckt, wou hien als Kach schafft.
Staffel 11
Alan verléiert seng Zouloossung als Chiropraktiker a muss seng Praxis zou maachen. Walden stellt hien dunn als Assistenten an, ëm him finanziell ze ënnerstëtzen. Charlies Duechter Jenny Harper steet virun der Dier, a wëll kucken, wou hiere Papp gelieft huet. Kuerz nodeems Jenny koum, well sie zwar erëm goen, kann awer vun Alan an Evelyn iwwerzeegt ginn, ze bleiwen. Als éischt wunnt sie bei Evelyn, kritt duerno awer gesot, datt sie am Haus vu Walden ka liewen. Hie seet, datt déi aner Harpers schonn en Deel vu senger Famill sinn, an biet Jenny un, am alen Zëmmer vun Jake ze wunnen. Lyndsey begënnt mat Alan, eng Affär, obwuel sie ëmmer nach mat hirem Frënd zesummen ass. Iergendwann léiert Alan, d‘Schwëster vum Frënd vu Lyndsey kennen, an déi zwee begannen en Bezéiung.
Staffel 12
Walden kritt un Hallowen e liichten Häerzinfarkt. Nodeems hien aus dem Spidol kënnt, gëtt him kloer, datt hien e Kand well adoptéieren. Well dat awer nëmme méiglech ass, wann een bestued ass, bestued hien Alan. Sie zwee adoptéieren Louis. Um Enn vun der Staffel gëtt et en Hiweis drop, datt Charlie net doud ass, awer vu Rose gefaange gouf. Eng Episod méi spéit, kréien all Kolleegen a bekannt Leit vun enger anonymer Persoun (héchstwarscheinlech Charlie) Suë geschéckt, ausser Alan a Walden. Déi zwee erhalen nëmmen Droungen, datt Charlie se well fäerdeg maachen. Doropshinn gi sie bei d‘Police an erzielen engem Polizist (Arnold Schwarzenegger), déi komplett Geschicht vun Two and a Half Men. Um Enn vun der leschter Episod stellt sech eraus, datt d‘Police e Verdächtegen (Christian Slater) fonnt huet, deen awer onschëlleg ass, wat Alan a Walden net wëssen. Et schéngt, datt Charlie, hien an enger Bar getraff an engagéiert huet. Charlie geet zum Enn virun d‘Hausdier, a gëtt vun engem Piano erschloen. Et handelt sech an dësem Fall, awer net ëm Charlie Sheen, awer ëm en Double. Duerno soomt d‘Kamera eraus, wou een dann de Set an Chuck Lorre gesäit. Och hien gëtt kuerz drop vun engem Piano erschloen. De Réckbléck, vun Charlie Harpers Liewen, wat no der aachter Staffel geschitt ass, gëtt vun Animationen duergestallt. -->
Bamberger
Bamberger ass en däitsche Familljennumm, deen op d'Stad Bamberg zeréckgeet.
Et ass de Familljennumm vun ë. a. follgende Persounen:
Sans laisser d'adresse (Film)
Sans laisser d'adresse ass e franséische Film vum Jean-Paul Le Chanois aus dem Joer 1951.
Schwiddelbruch
Schwiddelbruch ass eng Uertschaft an der Gemeng Rammerech.
Transmission voie-machine
D'Transmission voie-machine och Transmission Voie Machine ass en Zuchsécherungs- a Signalsystem deen an den 1970 er Jore vun der franséischer Firma CSEE entwéckelt gouf an deen op Héichvitessstrecken a Frankräich, an der Belsch a Grousbritannien an a Südkorea agesat gëtt, souwéi a China op klassesche Strecken. En iwwerdréit Informatiounen iwwer d'Streck (héchst zougeloosse Vitess, Pantograph erop- oder eroffueren, etc.) vum Gleis an d'Kabinn vum Zuch.
Fonctionnement
Et gëtt zwou verschidde Versioune vum TVM, den TVM 300 an den TVM 430.
Den TVM 300 ka bis zu enger Linnevitess vun 300 km/h op enger Linn agesat ginn, wärend den TVM 430 bei Vitessen iwwer 300 km/h agesat gëtt. Béid Versioune baséieren um Prinzip vun de kodéierte Gleisstroumkreesser. Dobäi gëtt um Enn vun all Blockofschnëtt eng Wiesselspannung a béid Schinnen agespeist, déi fir déi benotzt Drofrequenzen elektresch isoléiert sinn. D'Drofrequenze vu 1700, 2000, 2300 an 2600 Hz, ofhängeg vu Gleis a Blockofschnëtt, gi mat 10,3 bis 29 Hz frequenzmoduléiert. Mat 10 Meter laange Schläifen am Gleis kënnen zousätzlech Informatioune wéi Ufank/Enn vun enger LGV oder Pantograph erop oder eroffueren signaliséiert ginn.
Iwwer d'Modulatioun léisst sech eng kontinuéierlech Informatioun an d'Kabinn vum Zuch iwwerdroen. Am TVM 300 sinn dat 18 Ënnerfrequenzen (Modulatioune vun den Trägerfrequenzen), vun deenen ëmmer eng eenzeg aktiv ass an eng eenzeg Informatioun an d'Kabinn iwwerdroe kann. Beim TVM 430 ginn et 27 Ënnerfrequenzen, déi an alle méigleche Kombinatiounen zesummegesat kënne ginn. Doduerch entsteet e 27-Bit Wuert (all Bit ass eng Ënnerfrequenz déi entweeder un oder aus ass), dat aus Netzwierkcode (3 Bits), Geschwindegkeet (8 Bits), Blocklängt (6 Bits), Gefäll (4 Bits) an enger 6-Bit-CRC (Prüfzomm) fir D'Feelerprüfung besteet.
Dreaming in Red
Dreaming in Red war eng lëtzebuergesch Museksgrupp an der Stad Lëtzebuerg, déi 1996 gegrënnt gouf a bis an d'Joer 2005 bestanen huet. De Stil vun der Grupp war Melodic Death Metal. Hir Lidder waren op Englesch.
2005 huet s'um Rockhal Festival gespillt.
Erich Engels (Filmregisseur)
Den Erich Engels, gebuer den 23. Mee 1889 zu Remscheid a gestuerwen de 25. Abrëll 1971 zu München, war en däitsche Filmregisseur an Dréibuchauteur.
Dreaming in Red
D'Membere waren de Patrick Pütz (Gesank), de Carlo Beschi (Gittar), de Patrick Hoffmann (Gittar), de Pol Frisch (Bass) an den Alain Flammang (Batterie), an och de Carlos Gomes (Bass, 1998–?) an de Jean-Luc Müller (Batterie, 1998–?).
Élina Labourdette
D'Élina Labourdette, gebuer als Élina Janine Alice Henri-Labourdette den 21. Mee 1919 zu Paräis a gestuerwen den 30. September 2014 zu Le Mesnil-le-Roi, war eng franséisch Schauspillerin.
Jessica
Ënner de Leit mat deem Virnumm sinn:
Foussball-Europameeschterschaft 2012/Russland
An dësem Artikel geet et ëm déi Russesch Foussballnationalekipp bei der Europameeschterschaft 2012 a Polen an an der Ukrain. Déi russesch Ekipp participéiert fir d'véiert bei enger EM-Ennronn. De Virgänger, déi sowjetesch Ekipp, huet sechsmol participéiert a béid Ekippe sinn zesummegerechent domat no Däitschland déi déi am dacksten deelgeholl hunn. 1960 konnt d'UdSSR beim éischten, nach "Europapokal vun den Natiounen" genannten Turnéier, den Titel gewannen.
Tabell
Mat véier Goler hat de Roman Pawljutschenko déi meescht Goler geschoss.
Virbereedung
Déi russesch Ekipp huet kuerz virun der EM nach dräi Testmatcher gehat: De 25. Mee huet se zu Moskau fir d'éischt géint Uruguay gespillt (1:1, Gol: Alexander Kerjakow), den 29. Mee zu Nyon géint Litauen (0:0) an den 1. Juni zu Zürich géint Italien (3:0, Goler: Alexander Kerjakow an 2x Roman Schirokow), dem eenzegen Testmatch bei deem zwéin EM-Participante géinteneen ugetruede sinn.
EM-Virronn
Bei der Auslousung goufen d'Russen, d'Griichen an d'Tschechen deem als Gruppekapp vun der Grupp A gesatenem Organisator vun der EM Polen zougeloust. Géint Tschechien gouf et bis ewell just ee Match: An der EM-Virronn 1996 hu béid Ekippe sech 3:3 getrennt, woubäi den Tschechen duerch dat 3:3 an der 90. Minutt d'Entrée an d'Véirelsfinall gelongen ass. Géint Polen huet Russland fir d'lescht den 22. August 2007 gespillt. Zu Moskau hu se sech mat 2:2 getrennt. Och d'Gesamtbilanz géint Polen ass mat jee enger Victoire, engem Remis an enger Néierlag ausgeglach. Géint Griicheland ass d'Bilanz mat 3 Victoiren, 5 Remis an 1 Néierlag positiv. Allebéid si se fir d'lescht den 11. November 2011 zu Piräus openaner getraff a si hu sech 1:1 getrennt. Bei der leschter EM huet Russland an der Virronn mat 1:0 géint Griicheland gewonnen a véier Joer virdru war Russland déi eenzeg Ekipp déi géint de spéideren Europameeschter gewanne konnt, dat 2:1 war awer fir d'Erreeche vun der Véirelsfinall net méi vu Bedeitung. D'Russe waren zu deem Zäitpunkt schonn ausgescheet.
Virronnegrupp A:
All d'Matcher waren a Polen. Duerch den direkte Verglach am Match géint Griicheland koum Russland trotz besserer Goldifferenz nëmmen op déi drëtt Plaz an der Grupp A an ass domat no engem staarken Optakt iwweraschend dach awer ausgescheet.
Kader
Den 11. Mee 2012 huet den Nationaltrainer Dick Advocaat, deen no der EM zerécktrëtt, de virleefege Kader fir d'Foussball-Europameeschterschaft 2012 bekannt ginn. Den 20. Mee gouf deen zum Schluss blesséierte Wassili Beresuzki aus dem Kader gestrach. De 24. Mee huet zudeem de Roman Schischkin wéinst enger Gastritis aus dem Kader gestrach misse ginn. Am russesche Kader sti wéi am hollännesche mat jee 13 Spiller déi meescht Spiller mat EM-Ennronnen-Erfarung.
<references group="K"/>
Poteau (Lieu-dit)
Plazen déi Poteau heeschen oder den Zousaz Poteau am Numm hunn, gëtt et der en ettlech zu Lëtzebuerg an an de belschen Ardennen, souwéi a Frankräich.
Se leie gewéinlech grad wéi déi Plazen déi den Zousaz Barrière hunn, op enger héijer Plaz, a meeschtens op Grenzen, wou fréier zwou Herrschaften unenee getouss sinn, oder op engem vill gebrauchten Transitwee. Den Numm kënnt vum Poteau deen op der Plaz stoung fir d'Grenz ze markéieren. Meeschtens ass op där Plaz en Octroi opgehuewe ginn.
Carlo Klein
De Carlo Klein, gebuer den 11. Abrëll 1963, ass e lëtzebuergeschen Ekonomiesprofesser an Ekonomist.
De Carlo Klein huet op der Universitéit vu Montpellier 'Sciences économiques et sociales' studéiert. Seng Diplomaarbecht (1986) huet sech mam Marketing vun de Mieresprodukter beschäftegt. Am Kader vum 'Stage pédagogique' huet hien eng gréisser Aarbecht iwwer d'Mëllechfilière am Lëtzebuerger Land geschriwwen (1988). Hien ass Titulaire vun engem Doktorat, deen hien op der Université de Bourgogne zu Dijon virbereet a finaliséiert huet. Bis 2004 war hie Professer am LTE; duerno koum hien an de Stater Kolléisch. Nieft sengem Enseignement am Secondaire huet hien eng gewëssen Zäit nach als Chercheur fir de CEPS/INSTEAD an op der Universitéit Lëtzebuerg, als Formateur vun zukünftege Secondairesprofesseren am Fach Ekonomie geschafft. Zanter 2011 hält hie Virliesungen op der europäescher Antenn vun der Miami University (Ohio) zu Déifferdeng.
Lesignano
Lesignano ass eng kleng Uertschaft (Curazia) an der san-marineesescher Gemeng (Castello) Serravalle.
Se läit am Süde vu Serravalle an ass eng vun den aacht Uertschaften an der Gemeng.
Bastioun Jost
D'Bastioun Jost (och nach: Bastioun St. Jost) war e Festungswierk vun der Festung Lëtzebuerg, dat an där Form vun ëm 1547 bis 1870 bestoung. D'Bastioun huet zu der zweeter Enceinte vun der Festung gehéiert a louch do, wou haut d'Bréisseler Plaz ass. D'Bastioun war no der St. Jost Kapell benannt, déi an der Géigend vun der Bastioun louch, awer warscheinlech beim Bau vun där ofgerappt gi war.
Baugeschicht
Beim Bau vun der zweeter Enceinte am 14. Joerhonnert gouf op där Plaz e ronnen Tuerm mat enger Paart gebaut, deen den Numm St. Jost krut. Déi Paart war awer wuel wéineg méi wéi eng Dier, duerch déi een an de Gruef virun der Enceinte konnt kommen. Zäitgenëssesch Kaarte weisen och kee Wee a keng Strooss, déi do vu baussen un d'Festung eru kommen. Deen Deel vun der Festung war am Ganze schwaach befestegt. Tëscht der St. Jost-Paart an der Juddepaart gouf et keng weider Tierm. Et gouf op där Plaz och kee Wiergank, nëmmen e Pad laanscht déi bannenzeg Säit vun der Mauer huet déi 2 Paarte verbonnen. Et ass där schwaacher Befestegung ze verdanken, datt de Philippe III. vun der Bourgogne (genannt le Bon) 1443 do an d'Festung konnt andréngen a se erueweren.
1480 hunn d'Fransousen, en vue vun engem imminenten Ugrëff vun den Habsburger, dunn deen Deel vun der Festung nei befestegt. Dobäi gouf virun den Tuerm en dräistäckegt, längelzegt Gebai gebaut, dat aus der Enceinte eraus stoung an d'Mauer zur Juddepaart hi besser decke konnt. De Gruef gouf ëm dat Gebai nei ugeluecht an d'Paart ass duerch den Ëmbau verschwonnen. Et geet duerno och net méi vun enger St. Jost Paart, ma vun engem St. Jost "bollwercke" (Bollwierk) rieds. Am Géigesaz zu der Juddepaart awer kann een dovun ausgoen, datt et sech bei deem Bollwierk net ëm en eegent Wierk gehandelt huet dat detachéiert vum Tuerm war, mä datt domat d'Erweiderung vum Tuerm gemengt war.
Warscheinlech 1547 goufen d'Befestegungen nach eng Kéier moderniséiert, an de ronnen Tuerm gouf duerch en eckegen Tuerm ersat. 1615 gouf déi Konstruktioun ofgerappt an duerch eng Bastioun ersat.
Glissements progressifs du plaisir
Glissements progressifs du plaisir ass e franséische Film vum Alain Robbe-Grillet aus dem Joer 1974.
Ëm wat geet et am Film?
D'Alice ass am Prisong well hat d'Nora ermuert soll hunn. D'Affekotin vum Alice fillt sech vun deem sengem Charme ugezunn…
Bastioun Jost
Baugeschicht
Deen Deel vun de Festungsanlage hat d'Belagerung vum Louis XIV. sengen Truppen ënner dem Vauban gutt iwwerstanen, mä de Vauban hat déi ganz Front, vun der Bastioun Jost bis bei d'Bastioun Berlaimont am Norden als Schwaachpunkt vun der Festung ausgemaach. Déi ganz Front gouf doropshin ausgebaut. Fir d'Bastioun Jost huet dat bedeit, datt si vu 1697 un en eegene Cavalier hat, duerch dee si den Accès duerch de Péitrussdall vu Westen hier nach besser konnt schützen.
Jennifer
Jennifer ass, am däitsch-, franséisch- an engleschsproochege Raum a ronderëm, e geleefege Virnumm fir Fraen.
Bastioun Jost
D'Schleefen
Bei de Schleef-Aarbechten ëm 1870 goufen d'Reschter vum Tuerm a vum Bollwierk erëmfonnt. Déi leien haut ronn 4 Meter ënner dem Niveau vun der Bréisseler Plaz. D'Bastioun Jost huet dobäi enger vun den neien Haaptachse vun der Stad Lëtzebuerg Plaz gemaach, der Avenue Marie-Thérèse, déi nieft der Avenue Monterey an der Neipuertsgaass d'Verbindung tëscht den ale Quartieren an der Festung an den neie Quartiere baussenzeg vun der Festung gemaach huet.
Jennifer
Ënner de Leit mat deem Virnumm sinn: